Fødselsdag: 15.05.1996
Position: Forsvarer
Klub: AC Milan
Som et tog vil Sara Thrige drøne frem og tilbage på Danmarks højre kant, men i AC Milan, hvor hun skiftede til sidste sommer, har hun mest været brugt som wingback.
Hun er rolig på bolden og har altid øje for en god aflevering. Derfor laver hun mange oplæg til mål, og generelt vil hun gerne være med i det offensive spil.
Thrige er født i Farsø, og hun er ikke familiens eneste fodboldspiller. Hendes tvilling, Sofie, spiller i B.93 i den næstbedste række i Danmark.
- Jeg havde aldrig rigtigt et idol, da jeg voksede op, fortalte hun i forbindelse med skiftet il Milan.
- Jeg ville bare være så god, jeg kunne.